આમ જોઈએ તો ડ્રાઈવર અને કન્ડક્ટરની જોડી કઈંક અલગ જ હોય છે. એક ઈશારો , માત્ર એક ઈશારો જ પૂરતો હોય છે વાતચીત માટે. એ ઈશારાના આધારે જ આખા દિવસની સફર ચાલે છે. પેલા ટિકિટ-ટિકિટ ના સળંગ અને હંમેશા ચાલુ રહેતા બોલ તો કબડ્ડીનો મહારથી પણ આટલી કુશળતાથી ના દોહરાવી શકે. અને તમે ટિકિટપન્ચનો અવાજ તો સાંભળ્યો જ હશે. આમ ટાઈપરાઈટરની ચાંપો વારાફરથી દાબીએ એવો અવાજ ઉત્પન્ન કરી આખી બસને ટિકિટ લેવા આકર્ષવા કઈ નાનીસૂની વાત ના કે'વાય.